CEZARINA ADAMESCU 


ACASĂ ÎN PARADIS 


Requiem pentru Domnul nostru Artur Silvestri 
(30 noiembrie — 3 decembrie 2008) 


MOTO: 


»JE sfânt şi Sfânt şi sfânt e, Doamne, cel 
de Tine plin cum Tu eşti plin de Tine 
împacă-mă şi-mpacă-mă cu el 

cu trupul meu voind să mă-nstrăine!” 


-CEZAR IVĂNESCU- 


TÂRZIU DE IUBIRE 


MESAJ 


Din nou mi-ai trimis, 
îngerul surâzând 
purtând în mâini 

ca pe o sfântă ofrandă 
spațiul târziu 

dintre cuvintele mele 
şi focul cel sacru 
jucând fascinant 
dinaintea privirii. 


N-am murit, mi-ai Spus, 
aşa cum ar crede oricine. 


Am călătorit, 

am pribegit prin sine 

o mie şi una de nopți 

pe tărâmul Milostivirii Divine. 


M-am întors din 

Tunelul portocaliu 
ştiind c-o să-nviu, 
iar astăzi 
EU ÎNSUMI FIIND, 
-moartea mea ce-a murit 
înviind, 
e o legendă, un mit... 


SEMNAL 


Din cealaltă realitate 

iată-mi trimiți 

braţe întregi de cuvinte 
precum buchetele de nu-mă-uita 
din spațiul târziu; 

cuvintele celor 

o mie şi una de zile, 

precum o mie şi una de candeli 
aprinse cu mirul 

niciodată risipit în zadar, 

al iubirii... 


IZVOR DE MÂNTUIRE 


M-am rupt în două 
în mine 

până nu au rămas 
decât ruine. 


Am Săpat 

fântână spartă 

şi-n loc e apă vie 

am băut apă moartă. 


Spune-mi, dacă nu Tu, 
cine mai e 
izvorul de mântuire? 


Și cum să nu mă Simt biruită 


de atâta libertate 
rănită? 


ENTROPIA NELINIŞTII 


Măsura măsurării mele, 
Tu se numeşte. 
Tu — Cel ce eşti 
peste toate 
şi prin toate 
şi întru toți 


şi totodată Cel ce este cu noi 
ca să ne aducă 
în Duh de adevăr 
smerenia Naşterii de Sine 
în Cuvânt 
sau 
Entropia Neliniştii.... 


EMPATIE 


Cu cât sunt 
mai aproape de mine, 
mai aproape de tine 

mă Simt, 
mărturisitor şi mărturisit. 


Prin mine te caut 
şi uneori găsesc 
imaginea ta în oglindă. 


Și nu rareori 
chipul semenilor 
ia chipul tău 
prietenos şi uimit, 
căutându-mă... 


SUFLETUL DE ACUM 


Sufletul meu de acum 
se revoltă 
pe sufletul meu de atunci... 


Pentru Sufletul 
de mai târziu 
scriu, Scriu, Scriu... 


EStimp, 
cel de acum naşte prunci 
şi aşteaptă porunci... 


CAPTIV LUMINII 


In lumină se vedeau 
semne adânci 
ca de lanțuri căzute; 


păşeam pe urme pierdute 
lovindu-mă de mireasma de crin 
pe care un făt androgin 
o lăsase în mine 

aşa cum ai lăsa o ploaie 
de lumini sângeroase 

în carne, în oase, 

sub pielea încinsă 

ca o aură ninsă 

cu fulgi de scântei 
țâşnită din flautele 
atâtor Sfinţi menestrei... 


DOAR MÂNA ACEEA... 


Spre îndreptarea 

cea dătătoare de viaţă păşeam 
obosită de moartea lăuntrică, 
sleită de gesturi apăsătoare 
săvârşită fără nici o simţire, 
cu spaima nelămurită 

că singurul prilej 

ce mi-a fost dat 

ar fi fost mâna aceea 

tandră şi fermă 

pe frunte, pe tâmplă, 

de care avusesem totdeauna 
o dureroasă 

şi neliniştitoare nevoie... 


ÎN SPAȚIUL TÂRZIU 


Peregrin solitar 

între început şi Sfârşit 

mă deznod şi mă realcătui 
pentru a mă desprinde 
acum şi în cele din urmă 
de tot 

şi a mă regăsi 

în familia mea infinită 

în Spaţiul târziu 

dintre pământesc şi ceresc. 


Stiu. Ştiu. 
Vocea mea de acum 
nu e decât 
o Sfântă Strigare-n pustiu. ... 


TÂMĂDUIȚI PRIN IUBIRE 


Să intrăm în râu 
când apa începe să se învălurească 
să intrăm, 
în crin îmbrăcându-ne 
pentru ca 
tămăduiţi prin iubire 
să renaştem — aceeaşi — 
albi la trup şi la suflet 
cum numai Lumina neîncepută 
e albă 
şi învăluitoare de frunţi 
ca o aură 
pe icoană... 


TREPTE 


Calci pe spinii 
presărați pe poteci 
ca pe sufletul sfânt 
al Luminii 

aprinse din veci. 


Nu privi înapoi 

când ai să treci 
fiindcă lujerii goi 

ai Sfintei Lumini 

se vor preface în spini 
pe trandafirii ce sunt 
fără altoi... 


ŢII MINTE?... 


Prin ceață 

ca pe o Străină 

mă priveşte uituca 
Lumină, 

pe mine care i-am fost 
poem de-nvăţat pe de rost, 
fereastră 

de pătruns până la raza 
din astră... 


Să mă-nalț până la ea 
mi-am zdrelit genunchii 

şi coatele 

şi-acum, obosită, 

Lumina mi-ntoarce trufaşă 
privirea şi spatele. 


Tii minte, lumino, 
cât m-a durut, 
în mine când te-am născut? 


Şi cât plânsei şi mă duru 
că nu m-ai născut tu 

din albă placentă 

atinsă de-o rază adiacentă? 


Lasă tu, fecioară mireasă, 

mai lasă-mă doar o secundă, 

doar un minut Să-ţi fiu masă de-altar 
unde Fiul Luminii 

ți se născu... 


DOAR ACOLO 


Voi pleca din nou în cer 
să te caut 

negreşit 

fiindc-aici nu te-am găsit. 


Doar acolo mai poți fi 
într-un licăr de safir 

al steluțelor mijind 

din zenit până-n nadir... 


ÎN ZORI DE CRĂCIUN 


Mă năpădesc câteodată în minte 
ierburi aromate — cuvinte — 

în zori de Crăciun 

ca şi în Ajun, 

precum o mireasmă 

de sfântă agheasmă 

din Suflet blajin 

şi mă înlumin. 


În cerul lăuntric 

se face senin. 

Din pâine şi vin 
plămădesc aluatul ceresc 
şi îl aştern pe altarul 

în formă de crin 

în fața căruia 

vin Să mă-nchin... 


ÎNTRE TIMP 


Ingerul mă caută 
şi nu mă găseşte. 


Eul meu pleacă subit 
din propria umbră. 


O literă talisman 
Stă agăţată 
de gâtul prezentului. 


Între timp 
dragostea lăstăreşte. 


MĂ UIT CUM MĂ PRIVEŞTI 


Te-am Strigat 
sau ecoul glasului tău 
îmi răsună-n auz? 


Mă uit la tine cât de atent 
mă priveşti. 

Cum de mă recunoşti 

în mulțime, 

de parcă n-ai avea ochi 
decât pentru mine! 


Mă faci Să mă Simt 
cu umilință 
pe pământ — unică fiinţă! 


Vreau să mă pierd 

în al tău necuprins 

şi să ard precum rugul aprins 
de care-mi vorbeai 

Yahwe, Elohim, Adonai... 


Singurul 
care m-a învelit 
în straie de nemurit! 


O PARCELA DE CER 


Un loc aparte păstrez 
unde să înviez, 

o parcelă de cer 
Doamne-ţi cer 

Să am unde să-nviu 
în Spaţiul târziu. 


Să ajung 
după zile de mers 
Acasă în Univers. 


Un loc unde 
apa ciopleşte Statui 
ca pe grui. 


Un colțişor cu pridvor 
unde să mă aşez 

Să pictez 

magica stea 

care o dată ivită 
vesteşte 


Ființa cea nemărginită. ... 


BOCET DE ÎNSTRAĂINARE 


Plânsu-m-am şi m-am tot plâns 
roade că nu am de strâns. 


Am tot plâns şi-am tot oftat 
că fântâna mi-a secat. 


Mi-a secat demult izvorul 
de-unde se-adăpase dorul. 


Sfărâmatu-s-a ulciorul 
de când a plecat cocorul, 
înspre tări îndepărtate. 


Mânurile mi-s legate 
ochii mi S-au scurs în zare 
de atâta-nstrăinare. 


Gura de cuvinte-i mută 
mintea slabă şi durută. 


Genele tremurătoare 
ca la sălcii plângătoare. 


M-oglindesc în ape crunt 
şi nu ştiu cine mai Sunt... 


UN CEAS DE LUMINĂ 


Un ceas de lumină 

mai mult, 
mai dă-mi un ceas de lumină 
căci bezna adâncă m-ajunge 
şi mă întină. 


În mijlocul lumii 
Să nu mă mai Simt 
Doamne, 
atât de străină 
şi glasul meu 
încă viu 
Să nu mai răsune spart, 
în pustiu... 


MÂĂ-NVÂRTE IUREŞUL 


Spre sensul implacabil curg, 
Cum Să mă reazem de amurg? 
Cum să mă sprijin de o rază 
Ca să-mi găsesc râvnita oază? 


Mă-nvârte iureşul intens 

Spre capătul cu unic Sens; 

E puntea-ngustă, drumul strâmt 
Dar am făcut un legământ: 


Să nu m-abat, să nu m-opresc, 
Nicicând din crugule meu ceresc. 


AUTOGRAF PE LUMINĂ 


Iubită 

vreau Să mă Simt 
cu iubirea iubirii 
de tine. 


Iubirea Scrisă pe cer 
cu aldine. 


Iubirea izvorâtă 
din lumina timidă 
care se retrage în sine. 


Armonie posibilă 
între rază şi umbră. 


Iubirea e 
autograful meu 
scrijelat pe Lumină.. 


NU MI-A RÂMAS DECÂT 


Secundele-ţi ţâşnesc din unghii moi 
şi-mi cresc minutele argint în plete. 
Atunci de ce mi-s anii tot mai goi 
de parcă lupi mă hăituiesc în cete? 


De ce mi-e iarnă când e vara-n toi 
şi mi-e cumplit de frig în primăvară 
iar crengi uscate fără de altoi 
mă-mbrăţişează şi mă înconjoară? 


Mi-e sufletul surpat şi năruit 
statura mai Smerită, mai firavă 
nimic nu mai găsesc din ce-am iubit 
şi-mi creşte grâu din inima bolnavă. 


Şi aerul se clatină uşor 

şi tot pământu-mi fuge sub călcâie; 
nu mi-a rămas decât să mă-nfior 
să urc pe cruce să mă bat în cuie... 


ALT FEL DE A ÎNVINGE 


Ca pruncul nenăscut în sân de fată 
Stau cuibărit în pântec de cuvânt 
sunt pofticios să mă mai nasc o dată 
cuțitul vieții-n moarte să-l împlânt. 


Iar când voi reveni cu-adevărat 
am Să mă scutur mai întâi de rouă 
ca Să-mi rămână Sufletul curat 
pentru o viață şi o moarte nouă. 


Privind atunci cum totu-n jur se Stinge 
şi cum se Surpă-ntreg nimicul frânt 
am Să-mi aleg un alt fel de-a învinge 
precum în cer aşa şi pe pământ... 


EŞTI CER ÎN MINE 


Tu eşti întreg trăind mereu în mine 

nu pot nicicând de tine să m-ascund 
pătrunzi în trup,în minte,-n gânduri line 
îmi eşti alcătuire şi rotund. 


Și azima şi vinul sunt în tine 
potirul tainicei şi sfintei Cine 
şi-n adieri de proaspătă mireasmă 
eşti grâu de jertfă şi catapeteasmă. 


Eşti cer în mine-atâta cât încape 

şi-mi eşti cel mai departe om de-aproape 
în Infinitul care ne desparte 

vei continua Să-mi fii şi după moarte. 


CRUCI DE LUMINĂ 


Forul lăuntric 
drept unic sălaş 
al penitenţei. 


Licoarea absenței 
picurată-n auz 

îmi răsună 

acolo unde 

încă mai caut 
acordul de flaut 
menit Să mă reintegreze 
în Infinit 

la steaua ce-mi poartă 
sorocul 

şi mă închină 

în faţa Imensei Cruci 
de Lumină... 


RĂSĂRIT ASFINȚIT 


Fără cruțare 
Timpul suflă năprasnic 
în lumânare. 


Umbrele joacă-n pustiu 
sus în ornic. 


Nu mai Sunt dornic 
Să fiu 
un fir auriu 
de scamă 
palid de teamă 
că vântul haotic 
s-ar porni Să mă salte 
peste turle înalte 
spre zenit 
într-un alt fel de răsărit 
abia asfințit... 


TEMEI DE RUGĂ 


Temei de foc 
e dragostea-mi de tine, 
temei de rugă 

şi temei de bine. 


Durat în Suflet de străvechi părinți 
avere scumpă fără de arginți. 

Stei sfânt cioplit cu măiestrie 

şi aşezat pios la temelie. 


Ca să durez al dragostei rotund 
de oameni trebuia să mă ascund 
şi altă-nfăţişare se cuvenea să iau 
paharu-nstrăinării 

până la fund să-l beau. 


Dar dragostea de tine-a-nmugurit 
cu şi mai multă râvnă-a izbucnit 
şi-a devenit şuvoi de lavă-aprins 
m-a cucerit definitiv, m-a-nvins. 


Pe-o cruce de lumină răstignit 
tu-mi eşti potirul bun de mântuit. 


SINGURA LUMINĂ 


Stau răstignită 

pe aerul cast 

şi nu îndrăznesc să adast 
nici cu gândul 

la mirele meu, Cuvântul. 


Mi-e sunetul spart 
ca lemnul de toacă 
nelăsat de ajuns să se coacă 
dar înfrunzit 
şi-nflorit... 


Cu ochiul atent 

la astrul absent 

mă desfac în aşchii mărunte 
precum firele de iarbă cărunte. 


Lemnul de salcie suspinândă 
mi-aprinde candela blândă 
a inimii 

singura lumină Smerită 

în această beznă 

din ce în ce mai cumplită... 


DE CÂT TE IUBEAM 


Încă de când trăiam 
muream şi din nou înviam. 
Nici nu murisem de tot 

şi priveam înapoi 

ca soția lui Lot. 


Incremeneam de cât te iubeam. 
De-atâta iubire 
plecasem din fire. 


Nici n-apucasem Să mor 

că începusem Să zbor. 

Cu aripa frântă despicam ceața 
Să-ţi văd fața. 


De lume visam să mă dezlogodesc 
ca Să te privesc 

căci numai atunci când muream 
te vedeam... 


ÎNCEPUTUL LUMINII 


Stiu, moartea 

nu înseamnă ultima zi 

ci doar prima — a veşniciei — 
zi de har absolut, 

de har fără margini; 


începutul Luminii divine în noi; 
binecuvântare de duh, 
literă scrisă pe cer 

cu propria respirare. 


Limbi de foc, 
mir revărsându-se 
peste masa cu darul de nuntă. 


E ziua în care, 
abia apuci să-l atingi 
şi sufletul 
dintr-o dată 
învie... 


MOARTE DE TOT 


Trecut-am astăzi dincolo de vis 
şi se făcea că sunt în Paradis. 


Păşit-am astăzi dincolo de stele 
în visul nebulos al morții mele. 


De frică mă-nălțasem mai presus 
cutreierând Lumina lui Isus. 


Dizarmonia se schimba în armonie 
mă îmbătam deja din veşnicie. 


Gustam nesăţios din nemurire 
ce-mi devenise cea de a doua fire. 


Ştiam că numai astfel pot pătrunde 
durerea de oricând şi de oriunde, 


că doar aşa pot alunga ce-i rău 
cu Sfântul Sânge şi cu Trupul Tău. 


Din Sfânta Jertfă tot mâncând şi bând 
m-am deşteptat din moarte renăscând. 


ÎN TIMP CE 


Sunt împuşcată de-o 
puzderie de stele 
şi cad răpusă-n dans nebun de iele. 


Sunt amuţită de cât Viu mă paşte 
în timp ce moartea 
în dureri mă naşte... 


SPRE ÎNCEPUT 


Eu Doamne, doar atât am vrut 

în toamna grea a existenței mele 

să curg spre moarte ca spre Început 
cu ochii la pleiadele de stele. 


Să număr aştrii ca pe boabele de rouă 
țâşnite de sub pleoapele strivite 
atunci când străvezie-i luna nouă 

Să rostuiesc „cuvinte potrivite”... 


E-un adevăr că doar scriind trăiesc 
în noaptea morții mele tot mai stranii 
mă-mbrac mereu cu Sfintele pisanii 
şi doar în slovă vreau să nemuresc... 


SA-MI FII LUMINĂ 


Mă străpunge-un gând lucid: 
Moarte, vreau să te ucid. 
Când te simt Să fiu imun 
Moarte, vreau să te supun. 


Stiu mai bine ca oricine: 

De când sunt — trăieşti în mine. 
Eşti fantoşă, eşti paiață. 

Vreau să te prefac în viaţă. 


Chiar în cea mai neagră tină 
Moarte, tu să-mi fii lumină. 
Moarte, blândă auroră 
Frate vreau Să-mi fii şi soră. 


Ca un abur, ca o boare, 

Să purcezi să-mi dai târcoale. 
Vreau să-ţi simt obrazul cald 
Ca aripa de herald. 


Un zefir, o adiere, 

Vreau să-mi fii o mângâiere 
Căci nimic nu ne desparte 
Dragă moarte, scumpă moarte. 


Am uitat disprețul, ura, 
Tu-mi eşti singură — făptura 
Ce-o mai am, ce mi-a rămas, 
Restul, toate-s de pripas. 


Nici nu ştiu cum Să te-mbii 
Viaţă veşnică să-mi fii! 

Iată, nu mă mai feresc: 
Moarte, vreau să te-omenesc... 


TU SINGUR, DOAMNE, EŞTI 


Mi-a mai rămas un Strop de efemer 
Dar ce să fac cu el Preasfinte Doamne, 
Iubirea e destin şi-atât îți cer 

Să nu-l îngropi în frigul unei toamne. 


Lihnită parcă Sunt de gingăşie 
Flămândă sunt de mângâieri uşoare. 
Un cerb boncăluind în vis mă-mbie 
Chiar dacă amintirea mă mai doare. 


Mai dă-mi o şansă, Doamne, de iubire 
Un strop mărunt, o lacrimă, un cât 

În fața veşniciei, doar atât 

Să mă agăț din nou de fericire. 


Să scânteiez ca jarul sub cenuşă 
Să mai ridic un monument în vis; 
Iubirea Să-mi pătrundă pe sub uşă 
Să mă trezesc iubind, în Paradis... 


Atât mi-a mai rămas: Să mor de vie 
Să mă aprind ca un crâmpei de jar 
Pătruns în carnea destinată ţie 

Să mă tămădui cu cerescu-ţi har. 


Tu singur Doamne eşti Acel ce Eşti 
Nemuritor în sferele divine. 

Prin moartea Ta mi-arăți că mă iubeşti 
Şi-apoi învii ca Să mă-nvii pe mine... 


MĂRGĂRITAR 


Eram în interiorul durerii 

iar nu durerea era în mine. 
Muşcasem din fructul oprit 

al dorinţei 

şi nu mai găseam drumul de-ntors. 


Limfa vitală alerga 
mai repede decât răsuflarea. 
În scoica sidefie a inimii 
se născuse un mărgăritar 
din lacrima crudă 

a durerii... 


PENTRU TINE 


Una cu țărâna 

aş fi vrut să mă fac 
Să mă fac una cu apa 
frământătură umilă 
de sfântă argilă. 


Aş fi vrut să devin 
dulce-amarul pelin. 


Foame Să fiu şi merinde 
suflet curat să devin 
ce nu se vinde. 


Să mă fac una cu luna 
maiestuoasă 
şi să fiu doar pentru tine 
pâinea şi vinul 

pe masă... 


SĂ ALERGÂM ÎMPREUNĂ 


Alergam împreună cu tine 
spre ţintă. 

Tu înainte, eu — din urmă, 
abia rătăcită de turmă. 


Abia te zăream din departe 
dar ştiam c-o să te-ating 
numai în moarte. 


Doar prin a morții cunună 
ne va fi-ngăduit 
să alergăm împreună... 


PÂNĂ LA ÎNVIERE 


Să te privesc 

până dincolo de orbire; 
să te ascult 

până dincolo de asurzire; 


Să te presimt 

până dincolo de simţire. 

Să-ţi vorbesc până la amuţire. 
Să nu cunosc mângâiere 
decât să mor până a Înviere. 


Cu toate simțurile să-nvăţ 
să te percep dincolo de fire 
şi să te urmez pas cu pas 
până la mântuire... 


ECLIPSA 


De dorul prea îndelungat 
şi stelele au scăpătat. 

E cerul surd, încremenit 
Luceafărul a amuţit. 


Cum să mă-nalț în cer surpat 
în ceru-atât de supărat 

cu soare gri, acoperit 

cu pojghiță de neiubit? 


ENTROPIE 


Din obrazu-i pământiu 
Moartea naşte-un suflet viu 
Şi-ntr-o linişte deplină 
Moartea naşte o lumină. 


Pragul său călcat o dată 
Într-o stranie fregată 
Din sărmana neființă 
Te preface în ființă. 


Susurând într-o grădină 
Sub lumina lunii lină, 
Apa Styxului uşor 

Se preschimbă în izvor. 


Și tot astfel râul vieţii 
Sparge malurile ceţii 

Şi cum bobul încolțeşte 
Moartea, viață-n noi rodeşte. 


Din tărâmul umbrei reci 
Se revarsă viață-n veci. 
Fără Să mai prinzi de ştire 
Moartea trece-n nemurire. 


MARTOR MUT 


Că moartea-n trupul meu e vie 
mi-e martor mut atâtor întâmplări; 
trăiesc în ea-n deplină armonie 
şi-o recunosc venind din depărtări. 


Nu poate însă nimeni Să-mi explice 

de ce mi-e moartea cel mai bun complice 
şi-n timp ce viața aprig o iubesc 

cu moartea-n Suflet zilnic mă trezesc. 


UN LOC DE ODIHNĂ 


Nu ştiu când a fost 

clipa, ora, ziua 

când am început să vorbesc despre mine 
la timpul trecut. 


Doar ceilalți mai vorbeau 
într-un timp actual, prelungit, 
copleșiți de numărul uriaş 
de file zămislite jertfelnic, 
absolut inutil — 
o dată cu respirarea puțin gâfâită. 


Poate Singurătatea în care 
mă refugiasem de bună voie, 
dureroasa conştiinţă de a fi 


faţă de tot ce, îndeobşte, 
se înțelege prin viață... 


Mai rămâneau spaimele, 

atacurile permanente de panică 
sufocându-mă, 

biciuindu-mă din tălpi până-n creştet, 
cu vergile subțiri dar vânjoase 

şi usturătoare ale întrebărilor 
niciodată rostite... 


Un amestec grozav de rotesc şi sublim 
pământesc şi ceresc; 

nevoia imperioasă de comuniune 

şi senzaţia că mă lovesc 

de pereți colțuroşi, 

de ziduri ostile, de ferestre cu gratii. 


O, bietele mele pietre de râu, 


de câte ori v-am mângâiat 
cu genunchii! 


Nici afară, nici înăuntru 

nu mă simțeam cu adevărat liberă.. 

Şi peste toate, alarma din labirint 

clopotele care băteau toate deodată, 

netrase de nimeni 

la fel ca atunci când pământul se cutremură. 


De fapt, eu însămi mă cutremuram, 
mă împleticeam, mă clătinam până aproape 
de prăbuşire. 


Unde-mi erau aripile 

migălite cu grijă 

care m-ar fi împiedicat să mă prăbuşesc 
în acest abis în spirală? 


E posibil ca lumina şi umbra 
Să te agreseze în aceeaşi măsură? 
Apa Să-ţi facă rău, 
aerul să te prigonească? 
Ah, acest insuportabil rău de viaţă! 


În definitiv, dacă aş fi privit 
mai cu luare aminte dincolo de mine, 
prin propria-mi umbră devenită subit 
translucidă, 

ce-aş fi văzut? 


Şuviţele tăcerii, 

apa sălcie a lacrimilor debordând 

peste scheletul din oase de greieri 

mâncat de rugini şi de cari 

al epavei, 

amestecul de zgură cu cel de reavăn pământ 
proaspăt Sfinţit cu agheasmă, 

bun de plămădit o amforă sacră 

Să-mi țină loc de inimă? 


In rest, idoli de tinichea, 
Luna scoasă la licitaţie, 


vămi peste văzduhul deja impozabil, 
Dunărea cumpărată cu toana, 
o bucată de apă de la cine ştie ce milă, 
aerul franjurat sau tăiat în felii 
de supersonice prăbuşite peste 

turnuri gigant 


şi câteva braţe doar 
din pământul — al nimănui — 
în care mi-aş fi putut săpa 
cu mâinile goale, 
un loc înverzit 
de odihnă.... 

TÂRZIU DE VIAŢĂ 


TÂRZIU DE VIAȚĂ 


Nu lipeam pleoapă de pleoapă, 
rătăceam în pustiu; 

înotam în bezmetică apă 

cu ochii mijiți. 


Mă prindeau zorii de stea 
şi un spin 

drept în coastă-mi creştea... 
se făcea tulpină, Scaiet, 
împungându-mă-n piept. 


Nu puteam nicicând să-l mai smulg 
şi-mi atârna viața de-o scamă, 
de-un fulg... 


Ce s-a întâmplat? 

Nu mai ştiu... 

Am ațipit. 

Se făcuse în viaţă 
Târziu... 


CUM SĂ MĂSOR VEŞNICIA? 


Am trezit piatra din adormire; 
o Zgâlțâiam puternic 
până începu singură să se mişte. 


Era o piatră copil 
şi-abia deprindea mersul 
spre boltă. 


Sensul ei încă nu fusese aflat 
şi adevărul nu i se descoperise. 


Îi auzeam pulsul zvâcnit 
năduşindu-mi încheieturile. 
Mirosul ei crud împânzea 
orizontul 

cu esențe telurice. 


Am aşezat-o-n lumină 
Să-i privesc efemerul. 


Cum Să măsor veşnicia 

fără să mă fac una cu piatra, 

fără să mă nimicesc, 
zămislind-o? 


TE CAUT 


Arsă e lumina 
din propriul zâmbet 
arse culorile în Brumar, 
sunt arse şi palide, 
florile... 


Te caut în clipa cea arsă 

din zâmbetul cast; 

te caut în lacrima ierbii 
la care adast... 


DEJA ŞI NU ÎNCA... 


Umbre, lumini, 
flăcări şi spini, 
floare de colț pe o stâncă, 


Iar moartea 
atârnând de o stea, 
prezentă deja 

şi nu încă... 


LA HOTAR 


Se confruntă cumplit 
la hotar 
trupul şi sufletul. 


Doar seninătatea pietrei 
lichide 
mai poate arăta 
fără umbre 
Lumina eternă... 


DIN MAREA FIINŢ Á 


Cât aduni, 
atât vei avea 
din tine, 
din ce-i al tău, 
din ființa celorlalți, 
din marea Fiinţă 
a Eternităţii.... 


SFÂRŞIT NEŞTIUT 


O vreme 
şi încă o vreme 
auzeam doar 
muzica din galbenul stins 
a sfârşitului neştiut 
din străfundul 
de întunecime. 


Simt cum moartea-mi 
străpunge subtil 
atelajul... 


ABISUL CLEPSIDREI 


Bat timpul cu genele. 
De câte pleoape 
fi-va nevoie 

pentru a umple 
abisul clepsidrei? 


SĂLAŞ ÎN CUVÂNT 


Nici o mirare nu mi-a rămas 
pe genele gândului 

de când intonez fără glas 
muzica sacră-a Cuvântului. 


Nici îndoială, nici întrebări 
nici zboruri spre tainice astre, 
de când aştern covoare pe scări 
pentru picioare măiastre. 


În neasemuite culori 

strig, şoptesc, îmi fac visuri. 
Ruga-mi ajunge până la nori 
şi mai departe-n abisuri. 


Blând surâzând netezesc 
aerul de legătură 

pentru cei care îmi întregesc 
cu iubirea, înalta-mi făptură. 


Nu mă sperie soare, nici vânt, 

nu mi-e teamă de nori sau de ceață 
câtă vreme îmi aflu sălaş 

pentru Veşnică Viaţă... 


TU 


Si-atunci ai venit 

Să-mi Scrii numele 

pe nisipul curgând 
monoton 

al clepsidrei... 


CU OCHII ICOANEI 


Mă priveai 
cu ochii icoanei 
şi-mi făgăduiai nesfârşirea 
Infinitul, 
Nemărginirea. 


Mi-ai dat rost, 
înțeles, 
şi menire. 


Aerul meu 

cuprins e de tine 

ca de cea mai fastuoasă 
dintre Lumine... 


FĂRĂ GLORII 


Şi vin şi plec, 
şi plec şi vin, 
mă întuneric, 
mă-nlumin 


şi fără glorii mă petrec 
precum luntraşul obosit 
trăgându-şi luntrea 

la edec.... 


CONTINUITATE 


Cu mult înainte 
de început 
El era 
Neştiut. 


Prezent infinit 
El ne va prelungi 
până dincolo de sfârşit. 


RUGA 


Dă-mi Doamne răgazul 
spațiului din care lipsesc 
timpului care nu mă mai rabdă 
aerului ce nu mă conţine, 


durerii care, orice aş face — mă simte, 
pământului care mă cheamă 

cerului care mă-mbie 

şi apei care cu disperare mă vrea: 


tot atâtea ispite 

de-a azvârli în genuni, 

cenuşa ruptă din veşnicie 
-a clipei - 


Un înger îmi leagă aripi de plumb 
pe călcâiele sfârâind 
direct peste creştetul 
greu încercatelor mele 
cuvinte... 


STARE 


Pământul 
ce mă conţine 
şi cerul 
căruia îi aparțin 
dinainte de fire, 
sunt aripile desfăşurate 
vertical 
în nemuritoarea 
Lumină... 


DOAR ATUNCI 


Un drum vioriu 

răstoarnă cerul 
-în fugă- 

Apropierea 

tot mai mult 

mă-ndeparte. 


Numai când voi muri 
voi uita 

cu bună ştiinţă 

de propria moarte... 


BLITZ 


În suflet, 
în minte, 
amintirea ta 
un fel de răcoare 
fierbinte... 


SENIN ÎNDEPÂRTAT 


Ca un ecou 
liniştea răspunde 
simfoniei copacilor 
căzând ca polenul de aur 
peste imaginea ta 

-senin îndepărtat- 
cu parfum de lavandă... 


T: IPĂTUL SECUNDEI 


În loc de nisip 
din clepsidră se scurg 
firişoare de sânge. 


Lama de obsidian 
sclipeşte 
sub raza de lună. 


Cu piedica trasă 
orologiul uman 
aşteaptă ţipătul 
împlântat în rărunchi 
al secundei... 


ZBURAREA 


Apele timpului 
se revarsă în Sus. 


Stavilă cum să le pun, 
şi până când 

Să mă opun, 
cu trupul Să-mpiedic zburarea, 
zădărnicind 

-fie şi cu o clipă- 
plecarea? 


ÎN ALTĂ REALITATE 


Doar dincolo de apele tulburi 
ne mai putem întâlni 
numai acolo, 
ne vom putea pentru ultima oară 
atinge cu adevărat mâinile 
despărțite în viața dintâi 
jinduind fiecare 

alt fel de dragoste... 


Doar spaţiul de dincolo de zenit 
ne va putea cuprinde. 


Surioara noastră — moartea — 
singura rudă 
ne va împreuna mâinile pentru totdeauna. 


Cu disperare te strig. 


Dorul pleacă de pe acum 
să te caute, 

în altă realitate, 

mereu jinduită, 

o singură dată atinsă... 


PÂNĂ ACOLO... 


Faţă în față 
la o distanţă de ani, 
Stând drepți în augusta lumină. 
Gândurile lor doar. 

gândurile 
se arcuiau fastuos 
aidoma curcubeului la nadir 
într-un punct infinit 
întâlnindu-se. 


Nu ştiau cât mai au 

de străbătut separat 

deşertul întortocheat 

dar erau fascinaţi deopotrivă 
de paşii până acolo. 


TREPTE ÎN FORMĂ DE ARIPI 


Cu fiecare zi trăită 

m-apropii de Tine c-un pas. 

Distanţa se face mai mică, 
drumul mai Strâmt 

cale de-o sâmbătă, 

cale de-un zbor de albină 

de la stup la mireasma florii de tei 
dimineața. 


Nu mai e mult până ochiul se-ntunecă 
şi nu voi mai putea privi 
decât cu vederea din spatele ochiului 
cea care nu minte 
şi care-mi aşterne 
trepte în formă de aripi 
de heruvimi 
spre punctul incandescent 
-moartea- 
care ne va uni 
întru veşnică viaţă... 


STRIG CU FIINŢA 


Zac şi rabd 
şi plâng şi tac. 
Nu am zile pe abac 
Să-mi destăinui neputinţa. 


Strig cu fragedă-mi fiinţa, 
gem şi fip, 

m-agăț de cruce. 
Să mă-nalț, să-mi dau silinţa 
până unde, până când, 
mă va duce suferința? 


UNICA RAȚIUNE 


În nesfârşite depărtări 
cine, decât El 
poate fi mai aproape? 


Şi cine — 
tăcând - 
îți poate — mai desluşit a vorbi — 
despre unica 
rațiune de-a fi 
care poartă numele de credință? 


CUVINTELE MELE, FIINTELE 


Până la glezne, 
pân” la oblânc 
îngroapă în brazdă 
semințele 
cât mai adânce, 
aşa cum aş vrea Să îngrop 
în inima ta 
Cuvintele mele, 
Fiinţele... 


SE-APROPIE VEŞȘNICIA 


Ca o noapte se-apropie veşnicia 

de mine. 

Şi eu Sunt ca o casă 

gata să cadă, 

numai ruine. 

Ca o noapte cu bolta fără de stele 

aşa mă ajung şi mă-nghit 
păcatele mele. 


O veşnicie fără soare? 
Mă doare 

şi Strig speriată: 
Ajută-mă, Tată! 
Şi scoate-mi în cale 

o Stea 
o duzină de stele opale, 
o candelă, 
un muc de lumânare, 
când merg cu picioarele goale 
pe bolta adâncă. 


Şi scoate-mi în cale o stâncă, 
Să mă agăţ cu putere de stei, 
pentru toți anii grei 
străbătuți în plină iubire. 
Fără credință, 

fără speranţă, 
fără iubire... 


LACRIMI DE SFINŢI 


Vitralii lăuntrice: 
tremură piatra 

de trupuri de sfinți, 
tremură piatra. 


Moartea cu viața 
năruie vatra 

zilnic 
moartea cu viaţa... 


Si-atunci când devin 
copiii părinţi 
lacrimi de sfinți 
picură dor 

în sparte vitralii... 


ÎȚI SCRIU PE FIINŢĂ 


Nu pe hârtie îţi scriu, 

îți scriu pe fiinţă; 

pe propriul suflet îți scriu 
cu un cui Siniliu 
citeşte-mă cu îngăduință. 


Cu țipătul scos din rărunchi 
îți scriu în genunchi. 

În şoaptă cuvântul mă cere, 
îți scriu pe augusta tăcere. 


Doamne, îţi zic: 
dă-mi rănile Tale 
Să-ţi scriu un poem 
gângurit cu petale, 


Un poem ca un crin 
scrijelind o ninsoare... 


Pe rănile Tale îţi scriu, 
-răni ce mă țin în picioare- 
cât nu-i prea târziu 

îți scriu pe albastrul de zare. 


Îngăduie-mi, Doamne, 
cât mai sunt viu, 

şi dacă va fi cu priinţă 
numele meu Să-ţi înscriu 
în adânc de Fiinţă... 


PURCEDEM ALĂTURI 


Numai Tu 

mă vei înconjura 

cu sfânta Jertfă a Ta, 

în jerbe de crini 
frumusețea să mi-o anini, 
de arşițe-ncinsă. 


Cheamă-m şi o să vin să 
purcedem alături pe munte 
cu jerbe ghimpate 

pe frunte. 


Înspre Golgota suim 
pe cărările suse 
alături să stăm, 
ia-ne cu Tine, 
ISuse... 


ÎN DUMINICA TOAMNEI 


Aerul spart în bucăţi 

de sub pământ 

strigă înăbuşit 

căuşii de ţărână strivită; 


geme lumina, neauzită, 

ierburi de leac încolţesc 
nefiresc 

din inima obrintită. 

În duminica toamnei 

mă nasc nesătul 

din adâncul de lut 

dar nu pot nicidecum să-ndestul 
eternul spart 

de glasul de îngeri... 


ATÂTA TIMP MAI AM 


Bătusem sângele în cui 

şi gândul meu şi gândul Lui 
le răstignisem de-un picior 
de plai — din plaiul cel de dor, 


Bătusem amintirea Lui 
într-un piron cam ruginit 
dar n-am văzut că vreme nu-i 
de-un bun rămas, 

de-un bun venit.. 


Atâta timp mai am — de-un zbor — 
atâta timp mai am — Să mor... 


O LUNTRE DE VIS 


Oglinzi lichide 
punți Străvezii- 
spre niciunde... 


În alba cerneală 

picături de sineală 
străjuite de sălcii de-argint, 
trestii umile, 

risipite în vânt. 


În vehiculul gândului 
-0 luntre de vis- 
cheamă aproape 
orizontul de ape... 


UN LOC ÎN CER 


M-a istovit vântul sălciu 
şi înserarea 

în blânda neclintire 

a verii lacustre. 


Nu-mi mai ajunge 
inima de iubit 
nu-mi mai ajunge pământul. 


Un loc în cer — să-mi aleg 
-de nemurit- 


Poate mi-ar trebui 
alt aluat 
pentru aripi... 


CURG SPRE AMURG 


Oarbe, 
surde 
şi mute 


Iubirile mele 
pierdute... 


Nimic nu-mi mai Spun. 


Mi-e sufletul 
tot mai imun 
şi apun 
şi curg spre amurg... 


ARIPĂ DE STEA 


Un peisaj sufletesc 
din care 
fiorul de rugăciuni 
înalță viața 
la rang de virtute. 


Şi Tu 
făcut păcat pentru mine 
mi-ai întipărit Sufletul 
pe o cruce 
sub chip de 
aripă de stea 
fluturândă... 


CALCI PESTE VALURI 


Străzi de ape, 
străzi de linişte 
străzi de miere şi aguridă 
colindate de îngeri fragezi şi orbi 
în dimineața 
de Sfântul Andrei 
când podarul 
ridică puntea-n văzduh 
şi tu calci peste valuri 
cu sandale de aur 
să treci drumul 
unind malurile 
cu trupul tău prelungit 
cât un surâs 
de bunăvoire... 


CÂT O CRUCE 


Atât 

cât o cruce 
înmugurită 

îmi este statura 
curgătoare în sus 
precum sevele unui arbor... 


Sorb din genunea Luminii 
până în sânge 

se face senin 
ca la o nouă ivire... 


DE-AŞ PUTEA 


Lamuri de rouă 

aş bea 
din cristalul seninului, 
de-aş putea să aflu 

în inima chinului 
Duhul Înalt 

al înțelesului... 


PÂNA CÂND 


În măgura dimineții 

humă albăstrie 

acoperind trăitul de gând 
din departele beznei 

până când 

mănunchiuri de raze străbat 
dintr-un Stei surghiunit 

pe văraticul amintirilor... 


JERTFĂ DE GÂNDURI 


Fluviul de ani 

cere jertfă de gânduri 
ferige de aur 

pe icoane de lemn 

dau mărturie-n genunchi 
pe iconostasul lăuntric. 


Smuls din pustietăți 
un plaur cu arbori pitici, 
trandafirii, 

ce stau de priveghi 
la tâmpla zenitului. 


Sub aripa Ta, 
O, ce bucurie 
Divină!... 


DESENE DE FUM 


Calc pe fum putrezit 

în fiere de sepie. 
Numai clarul Selenei 
scoate Lumina 

din negrul de mlaştină. 


Nuferi nevăzuți 

plutesc pe oglinda fluidă 

midii pe luciul metalic 

în care desene de fum 

deconspiră — târziul - 

în rugăciuni 
fiorelnice... 


ISTOVITOARE, NEMÂRGINIREA... 


Zariştea gândului 
acoperită de valuri... 
Unde-s corabia, 

ramura de măslin, 
șoimul alb, 
vântul sălciu 
Să împrăştie clipele? 


Pământurile — înviind ale sinelui — 
cu rădăcinile Suite în cer 
unduie precum trestiile 
şi-ncep tăcute să cânte 
răsfoind orizontul 
ca pe o carte 
de dragoste... 


AER — DE-UN ZBOR 


Mai am aer 

de-un zbor pâlpâit 
până la hotarul 
marii Singurătăți. 


Tărâmuri de apă 
m-ajung şi mă năruie... 


Năvodarul 

aruncă mreaja de-un Stânjen 
Să-mi scoată mâlul uscat 

de pe aripi... 


SPAŢIU DE JIND 


Cu sufletul ochi 

gemând de Lumină 
şi gura izvor înmiresmat 
de dumnezeire plină 
mă-ncare de sublim 

ca de rouă 
dimineaţa, pământul; 


şi-mi creşte la subsiori 
o aripă nouă, 
o aripă ca de nălucă 
spre locul de unde-am plecat, 
în curând 
să mă ducă. 


Și doar iubind 
Să astup cu făptura-mi 
spațiul de jind... 


MI-S MÂINILE RECI DE CUVINTE 


Mă Simt istovit de cuvânt 
Mă simt istovit de tăcere, 
Un bulgăre viu de pământ 
Din moarte — viața mă cere. 


Mă caută moartea şi-n viaţă 
Din lut să mă ducă la cer; 
Legat de speranță c-o aţă 
Lumina mi-o fac lăicer. 


Mă caută cu lumânarea 

Mă caută moartea cu sârg, 

Cu apă Să-mi stingă suflarea 
Şi-n taină-mi propune un târg. 


O iarnă din mine lipsesc 

Cu sângele încă fierbinte. 

Mă caut şi nu mă găsesc 

Mi-s mâinile reci de cuvinte... 


DUH PE GÂNDURI 


În haine albite de sânge mă-mbrac, 
mă-mbrac în haine de sânge. 

Şi plâng şi tac şi tac şi plâng 

Privind cum pâinea se frânge. 


Şi cum să nu plângi şi cum să nu taci 
şi să nu te îngânduri 
văzând cum îţi cade în limburi de foc 
Duhul pe gânduri... 


Şi din întuneric,din vânt şi din frig 
Lumina din mine purcede 
doar astfel rămân să-L privesc, 
să-L privesc, 

pe Acela care mă vede... 


MĂ RIDIC ŞI ÎȚI ZIC 


Cad de oboseală în suflet 
cad de oboseală în minte; 
sângele — când se răceşte — 
când e fierbinte... 


Apoi mă ridic şi îţi zic: 
Doamne, mai iute mă du 
la Acela care din lut 

şi suflare de Duh 
mă făcu... 


TOTUL ÎN TINE 


Mă lepăd de lume, mă lepăd de sine 
şi caut, Isuse, Totul în Tine. 


Las altora tot ce n-am scris 
şi-un gol vinovat în albume. 
Las altora glorii şi vis 
cuvinte postume. 


Din lujerul meu de pământ 
Cu sânge şi rouă stropit 
Rămân încrustate pe vânt 
Cuvintele-n care-am iubit. 


Căci am risipit, nu am strâns, 
dând deseori pe veresie 
cuvintele-n care am plâns 
pentru Tine, Mesie... 


O CANDELĂ 


Cu zvâcnetul aripei Tale 
arată-mi drumul pe cale. 
Cu aura frunții divine 
aprinde o candelă-n mine. 


Prin limbă de foc 
grai limpede-mi dărui 
şi haruri belşug 

să nu mă mai nărui... 


MĂ VINDEC DE TRUP 


În zori îmi întind cuvintele 

către Tine: 

Le înalt precum cămăşile de ivor 
pe culmile depărtării divine... 


Aerul tremurător 
mă-nvăluie cast 

precum iubirea fără de trup 
cu mireasma Sinilie a zării 
la care adast. 


Astfel plângând în cuvinte 
mă vindec de trup 

într-o uluitoare 
tămăduire de suflet... 


DOR DE IVOR 


Cu mâinile Sale 
Dumnezeu îţi deschide 
o uşă pe cale. 

Şi tu, dragule drag, 
păşeşti peste prag. 


O, ce dor, 

de sân de ivor 

şi de pâinea 

ce pentru tine 
azi se cuminecă! 


OARBĂ ERAM 


Ce făceam şi unde eram 

de nu auzeam când mă strigai 
pe piciorul de plai, 

când zisu-mi-ai: 

-Hai cu mine în Rai! 


Vocea ta mă Străpungea 
precum raza în oase 

şi nu te vedeam 

oarbă aşa cum eram... 


VEDERE LAĂUNTRICĂ 


Îmi trimit speranțele 

dirijabile fără nacele 

spre necunoscutul atât de ştiut 
din gândurile mele. 


Mă uit în vis 

la orbitele lui cristaline, 
la aerul pur 

ce vine din sine... 


L-aş soarbe în mine 
să dobândesc 
limpezimea vederii lăuntrice! 


UN SUFLET ÎN PLUS 


Între mine şi tine 

punte frântă 

peste apele infinite. 

Oameni-pod pe câmpiile aromitoare 
dăinuind între cer şi pământ 

la înălțimea zborului de prigorie. 


Pod plantat de har 
între viață şi moarte, 
peste tot ce părea 
definitiv despărțit. 


Pod fremătând de chemări 
-mâinile noastre Siameze- 
în rugă senină şi tainică. 


Între început şi sfârşit 

străbătând genunea durerii 

pod prea curat — verigă de milostivire 
pod făurit din Lumina-Nvierii. 


ETERNUL FIIND 


La cine mă trimiţi 

cu desaga de şoapte? 

Doamne, Tu nu vezi că e noapte? 
Străzile-s pustii 

şi teamă mi-i că mă rătăcesc 

în tumultul lumesc 

orbecăind 

în Eternul FIIND 

cu jindul de nemaimurind? 


PRIVIRE AUGUSTA 


Mi-e sângele răstignit 

în artere; 

Cărarea timpului tot mai îngustă. 
Un fruct interzis 

îmi putrezeşte în palmă. 


Numai privirea 
acolo unde se sărută 
pământul cu zarea 
rămâne augustă... 


AŞCHII DE STEA 


Țăndări umile din inima mea 
cad peste albele file 

aşchii de stea 

pulberi de gând 

duse de vânturi 

de ploaie, 

stăruie blând. 


Inima mea 
cercetată de Duh 
-un diamant- 
cules din noroaie. 


LUMINA DIN MINE 


Inspre izvoară 
Lumina din mine 
începe acut să mă doară. 


Înspre amurg 
Lumina din mine 
senină purcede 
spre Demiurg. 


Lumina din lut, 
ce sfânt se prelinge 
spre Inceput! 


CUVINTE-NVIATE 


În cuibul cu două hulube 
am pus la păstrat 
cuvintele tale. 


Miroseau a gutui, 
a merişor, 
a tuberoze. 


Şi parcă îngerii cădeau 
de pe catapetesme. 

În timp de 

Cuvintele tale-nviau 
împresurate de albe 
miresme... 


NU VOI ŞTI 


Cât din mine e-al Tău 
şi cât din Tine 
e-al meu? 


Nici un zeu 
nu şi-a dat 
sângele tot 

pentru mine. 


Doamne, pot 

Să mă urc şi-n Empireu 
pe tărâmuri străine 

tot nu voi şti 

a te cinsti 

cum se cuvine... 


SIMT CUM.... 


Ziua când 

Statuile se aruncă în gol 
de pe soclu 

despletit de fiori 
despletit de cuvinte, 
simt cum Duhul 

geme în mine 

până văd flăcărui 
fumegânde 

peste ruine... 


ATÂTA SUNT 


Un fir parâng 

atâta sunt, Doamne, 
şi-n două mă frâng 

bătută de toamne... 


Mâzga se-aşază pe bronz 
caii şi-au pierdut 

coamele împletite; 

două picioare de marmură 
îşi mai caută încă Stăpânul. 


Oasele mele 

ca o mie de harpe; 

eu tac dar ele ţipă 

ca din gură de şarpe... 


DE-ABIA MAI AM TIMP... 


N-am timp Să fiu tristă 

de-abia mai am timp să mă bucur; 

să mângâi cu ochii pierduţi 
-nemărginirea- 

să adulmec iubirea 

de la zenit la nadir: 


să mă îmbrac în zefir 
şi în voaluri de rouă. 


Spre ceruri înalț 
braţe de rugi în mănunchi. 


De-abia mai am timp 

Să vă Scriu în genunchi, 

Să mă dărui cu Smerenie 
vouă... 


ATÂT DE SINGUR 


Şi deodată ai rămas 
atât de singur, 

bântuit de frigul ultim, 
singur 

să străbaţi 

vastele încăperi 

ale întunericului. 


Drumul e de neîmpărtăşit 
hățişurile istovitoare 

iar tu te îndrepți 

pe cărări neştiute. 


Nu mai încape vreo amânare. 
Nici o înlocuire — posibilă. 
Vama s-a dovedit prea mare, 
te-a copleşit, te-a copleşit. 


Cei care nu te pot urma 
decât puţin mai târziu 
îți cer iertare. 


NEPUTINȚĂ 


Cât de puţine 
cuvinte găsesc 
pentru câte aveam 
Să-ţi spun. 


Dincolo de 
înfriguratele silabe 
aştern 

un buchet de gânduri 
în neputinta 

de a-ţi înapoia 
anotimpii făgăduiți. 


ASCUNSUL 


Te-ai ghemuit acolo 

în spatele neşansei 

şi nu mai vrei Să vezi pe nimeni 
refuzând 

orice comunicare. 


Degeaba îţi trimitem în întâmpinare 
noianul de întâmplări 
purtând pecetea duratei; 


cuvintele nu te mai ating, 
durerile nu te mai dor. 


Drumul de întoarcere e orb 
Vameşul — surd şi neînduplecat. 


REQUIEM 


Tată-ne strânşi în jurul durerii 
atât de singur — fiecare cu sine 
sărăciți laolaltă 

fiecare într-alt fel 
împletindu-ne lacrimile. 


Jar tu, 

surd la chemări, 

orb la descântec, 

rănind cu nesuflarea, 
străin de veghea dureroasă, 


atât de departe, 

atât de al nostru, 

atât de nepătruns, 
încât la întrebarea: 

De fapt, cine eşti tu? 
atât de firescul răspuns: 
-Eu sunt...un om, 
răsună straniu, 
împrăştiind pustiu... 


ABSENȚĂ 


Am alunecat brusc 

într-o surdă neînțelegere 

când orice cuvânt devine searbăd 
copleşitoare fiind 

însăşi ideea 

de neființă. 


Atât de omenescul tău gest 
a rămas Suspendat 

rătăcit printre noi — 
-pasăre albă- 

deasupra amintirilor 
buimace de tristețe 

şi de neînțeleasă absenţă, 
când orice lucru 
răspândeşte în jur 
culoarea înzadarului.. .. 


AI NEMURIT 


Nu ne mai eşti, 
acum, 

de când ai nemurit 
de o mie de ori 
pentru fiecare. 


Ai obosit 

şi nu ţi-e dor de nimeni. 
Obsesia şi-a-nchis carapacea 
peste frig... 


NEÎNȚELEGERE 


Taci într-adins 
tu care ne minunai întotdeauna 
cu doririle tale de bine. 


Te-ai ascuns 

şi nu te mai putem ghici 
eşti aici şi niciunde 
deopotrivă al tuturor 


de parcă anume 

ai fi pregătit 

ultima glumă durută 

pentru a ne juca un renghi grozav 
şi cu atât mai neverosimil... 


STRIGAT 


Dincolo 

de aceste cuvinte 
eşti tu, 

atât de aproapele, 


atât de statornic 

în inima mea, 

încât 

dacă întind mâna 

mi se pare că aş putea 
chiar Să te ating 

Să-ţi fulger umărul 
cu răsuflarea. 


Strig către tine. 
Poate-mi vei auzi 


într-un târziu 
tăcutul strigăt. 


Galaţi, 30 noiembrie — 2 decembrie 2008 
In nopțile de priveghere 


